Rəşad İsmayılov (diplomat)

**Rəşad İsmayılov** (*Rəşad Fail oğlu İsmayılov*; ) — Azərbaycan diplomatı, Azərbaycan Respublikasının Qətər Dövlətində fövqəladə və səlahiyyətli səfiri (2018–2022). Azərbaycan Respublikası Xarici İslər Nazirliyinin Yaxın Şərq və Afrika İdarəsinin rəisi (2023), Azərbaycan Respublikasının Oman Sultanlığında fövqəladə və səlahiyyətli səfiri (2024).

## Həyat və fəaliyyəti
Rəşad İsmayılov iyunun 7-si 1974-cü ildə Bakıda ziyalı ailəsində anadan olub. 1981–1991-ci ildə Bakı şəhəri M. Rahim adına 7 saylı orta məktəbi qızıl medalla bitirib. Bakı Dövlət Universitetinin hüquq fakültəsinin əyani şöbəsini fərqlənmə diplomu ilə bitirib. Azərbaycan Dövlət İqtisad Universitetinin Maliyyə və Kredit fakültəsinin məzunudur. Daha sonra Həyat Qeyri-Hökumət Təşkilatı Beynəlxalq Hüquq Departamentinin rəisi olub.

#### Təhsili
* 1981–1991 — M. Rəhim adına 7 saylı orta məktəb, Bakı şəhəri, Səbail rayonu
* 1991–1996 — M. Ə. Rəsulzadə adına Bakı Dövlət Universiteti Fakültə — Hüquq , İxtisası — Hüquqşünas. Fərqlənmə ilə bitirmişdir.
* 2001–2003 — Azərbaycan Dövlət İqtisad Universiteti Fakültə — Maliyyə Kredit, İxtisas — İqtisadçı.

### Təkmilləşdirmə Kursları
* 2003 — İtaliya, Turin şəhəri, BMT-nin Xətti ilə "İctimai Sərmayənin Mərkəzləşdirilməsi və Yoxsulluğun Aradan Qaldırılması" seminar proqramı. (A900145 saylı Diplom)
* 2004 — İtaliya, Turin şəhəri, BMT-nin Xətti ilə "Sosial Maliyyələşdimə" seminar proqramı.
* 2005 — "Diplomatik protokol"-davranış qaydaları və beynəlxalq normalar haqqında seminar (London).
* 2006 — BMT-nin xətti ilə , Biznesin idarə edilməsi və beynəlxalq munasibətlər üzrə seminar proqramı. Böyük Britaniya, (London) .
* 2008 — İtaliya, Roma şəhəri, "Avropa Ölkələrində Lizinq Sektorunun İnkişafı" mövzusunda seminar proqramı.
* 2008 — İspaniya, Barselona şəhəri, "Rusiyada Lizinq Sektorunun İnkişafı" seminar proqramı.

## Fəaliyyəti
* 2000–2003 — Həyat Qeyri Hökumət Təşkilatı Beynəlxalq Hüquq Departamentinin Rəisi
* 2003–2005 Birləşmiş Millətlər Təşkilatının Azərbaycan Nümayəndəliyinin "Yoxsulluğun aradan qaldırılması üzrə İnkişaf Proqramı "nın layihə rəhbəri olmuşdur. "Milli Sosial Müdafiə Sisteminin İnkişa Proqramı "nın koordinatoru, Azərbaycan Hökuməti ilə BMT-nin İnkişaf Proqramı arasında imzalanmış "Milli Sosial Müdafiə Sisteminin Inkişafı" layihəsi üzrə ölkənin məşğulluq strategiyasını hazırlanmasında yaxından iştirak etmişdir.
* 2005–2006 Parex Leasing and Factoring MMC Biznes İnkişafı Üzrə Departamentinin Direktoru
* 2006–2008 Parex Leasing and Factoring MMC Baş Direktorun müavini
* 2008–2009 Parex Leasing and Factoring MMC Baş Direktor
* 2008 — Latviya – Azərbaycan Ticarət Palatasının rəhbəri
* 2009–2010 — Bank VTB(Azərbaycan) Korporativ müştərilərlə iş üzrə departamentin direktoru
* 2011 — "Ekol Mühəndislik Xidmətləri "QSC- də Baş direktorun müavini

Rəşad İsmayılova 2015-ci ildə ikinci dərəcəli Fövqəladə və Səlahiyyətli Elçi diplomatik rütbəsi verilib və Azərbaycan Respublikasının Gürcüstanın Batumi şəhərindəki Baş Konsulu təyin olunub.

Azərbaycan Respublikasının Qətər Dövlətində fövqəladə və səlahiyyətli səfiri (7 fevral 2018 – 28 dekabr 2022).

6 iyun 2024-cü il tarixində Azərbaycan Respublikasının Oman Sultanlığında fövqəladə və səlahiyyətli səfiri təyin edilib.

### Əməkdaşliq etdiyi beynəlxalq təşkilatlar
* Hökumətlərarası təşkilat ()
* Nil üçün Daimi Müştərək Texniki Komissiyası ()
* Waters PJTC
* Dövlətlərarası Elmi İnformasiya Mərkəzi ()
* Dövlətlərarası Elmi İnformasiya Mərkəzi Su Koordinasiya Komissiyası ()
* Braziliya Milli Su agentliyi ()

### Ailəsi
Evlidir, iki övladı var

## Təltif və mükafatları
* 3-cü dərəcəli vətənə xidmətə görə orden

## İstinadlar